লেখা চোর বলেছেন: দাওয়াত থেকে একটা অতীত গল্প মনে পড়ে গেল। একবার কিছু কাজে একটা গ্রামে যেতে হয়েছিল। তো দুপুরে চেয়ারম্যান সাহেবের বাড়ী দাওয়াত। তো সবাই যখন খেতে বসলাম প্রথমে ভাতের সাথে দুইটা ভর্তা ও একটা সবজি দিল। তো আমরা যা আছে তা দিয়েই খাওয়া শুরু করলাম। আমরা ৫ জন ছিলাম এবং সবাই খুব দ্রুত খেয়ে অভ্যাস। তো আমরা ওই ভর্তা আর সবজি দিয়েই খাওয়া শেষ করে ফেললাম। এরপর চেয়ারম্যান সাহেব ভেতর থেকে নিয়ে আসলো মুরগি। আমরা একজন আরেকজনের দিকে তাকিয়ে হাসছিলাম। চেয়ারম্যানের পিড়াপিড়িতে মুরগি দিয়ে আরো অল্প একটু খেলাম। এরপর চেয়ারম্যান আবার ভেতর গেল নিয়ে আসলো খাসী। পুরা ব্যাপারটাই কেমন যেন লাগছিল। লজ্জায় পড়ে বলতেও পারছিনা আবার খেতেও পারছিনা। পরে এক জুনিয়র অফিসার সরাসরি জিজ্ঞেস করে ফেললো যে আর কিছু আছে কিনা। এটা ছিল এক মজার অভিজ্ঞতা।